Achman el Hakim

**Achman el Hakim** Hegyhon királya volt a VI. Birodalmi Évben.

Sändeon ostroma után, mely a teljes hegyhoni sereg megsemmisülésével, és a trón
megüresedésével zárult, Achman a fegyverkovács jutott törvényes hatalomra a
háborút vesztett országban. Rég óhajtott uralkodását a IV. Birodalmi Év 11. napján kezdhette meg.

Achman el
Hakim trónrajutása előtti hányattatott életéről és viszályairól részletesen
beszámol elődje, I. Darpharin életrajza.

Achman
uralkodása a Fejedelem Földjén élő három nép közötti folyamatos hadjáratok és
tiszavirág életű szövetségek időszakával esik egybe. A király legfőbb feladata
a vereségben meggyengült ország védelme volt, melyben nagy segítségére volt

Tezgiv a sonorita lovag. Idézet Laerwe krónikájából:

> *11. nap*
>
>

> *Eme napon számos új jövevény érkezett Hegyhon országába, köztük én, Laerwe is, ki I. Ahman király megbízásából e krónikát vezetem. Az újonnan érkezetteket szívesen fogadták az igencsak elnéptelenedett fővárosban, és a nép közösen nekilátott, hogy a Sändeon ostrománál elszenvedett vereség után helyreállítsa az országot. az új polgárok egyike **Tezgív** a sonorita lovag, ki, mint mondta, azért jött, hogy fellépjen a magát szonoritának nevezõ, azonban a szonorita renddel ugyancsak ellenkező sändeoni papság ellen. Képzett harcos lévén elvállalta a hadsereg vezetését; úgy tűnik: eredményesen.*
>
>

> *Még az új polgárok érkezése előtt történt, hogy Sändeon királya fegyveres kísérettel országunkba jött, s Hegyhon törvényes uralkodójává nyilvánította ki magát. A nap folyamán felküldte hozzánk a sändeoni kalmárt, ki királya nevében koronaékszereinket követte. I. Ahman elzavarta az arcátlant, s később vérdíjat tűzött ki a fejére. Azonban a király s a szonorita lovag úgy vélték, hogy az alsó királyság aligha fogja a dolgot annyiban hagyni, s az éjjel során fegyveres támadásra számítottak. Ennek megfelelően is készülődtek: a főváros különböző pontjain őrséget állítottak, s a népet arra kérték, hogy legyen készenlétben.*
>
>

Uralkodásának

első napjaiban két hadászati sikert is elkönyvelhetett. Egy Tezgív által
vezetett, Sändeon elleni sikeres éjszakai bevetéssel visszanyerte az ország
fegyverfölényét, majd két kisebb sändeoni határsértést is visszavert, ezzel
visszaállítva a hegyhoni nép reményét a megnyerhetetlennek hitt háborúk
viharában.

Tovább

idézve Laerwétől:

> *13. nap*
>
>

> *Kora hajnalban a sändeoni Agardor és a kalmár egy hintó segítségével behatolt Hegyhon területére, és megkísérelték visszaszerezni az ellopott fegyvereket. Szerencsénkre az őrök és katonák azonnal cselekedtek, így a betolakodók terve meghiúsult. A kalmárt levágták; Agardor elmenekült, de a hintó az összes fegyverrel és pajzzsal együtt nálunk maradt. Pár órával később néhány sändeoni megpróbálta visszavinni a zsákmányolt hintót. Ezúttal is harcra került sor, melyben elesett a bátor **Ed Redmont**, ki az egyik tündekardot viselte. Végül a hintót újabb fegyverekért cserébe visszaszolgáltattuk.*
>
>

A Sändeon előtti fegyverfölényt kihasználva Torremor bosszúhadjáratot

indított az új telepesek ellen, melynek során kivégezték Azazel sonorita
főpapot is. **Azazel** és **I. Kalador** halálával Achman befejezettnek ítélte a
hadiállapotot, és elkezdte országát a tartós béke felé kormányozni – drasztikus
és hirtelen határozatokkal. A király az összes fegyvert begyűjtötte, s élüket
kicsorbíttatta. Hadseregét elbocsátotta, az őrséget beszüntette.
Döntése alighanem elhamarkodottnak bizonyult. A Fejedelem Földjén katonai
dominanciát gyakorló Torremor megneszelte a hosszas háborúba beletébolyodott
király önsorsrontó intézkedéseit, és villámháborúban elfoglalta Hegyhont.
Achman király védművek nélkül, függőágyban fogadta a torremori katonákat, kik a
királyt pálmaággal legyező szolgálóival együtt kardélre hányták.